“กทม.” ครองแชมป์ติดโควิด-ทารก 2 เดือนดับอีกราย
ศบค.เผยยอดผู้ติดเชื้อโควิด 3 จังหวัดเกินพัน โดย กทม.ยังครองแชมป์พบผู้ติดเชื้อกว่า 3 พันราย ขณะเดียวกับพบเด็กทารกวัย 2 เดือนเสียชีวิตจากการติดเชื้อ
ศบค.เผยยอดผู้ติดเชื้อโควิด 3 จังหวัดเกินพัน โดย กทม.ยังครองแชมป์พบผู้ติดเชื้อกว่า 3 พันราย ขณะเดียวกับพบเด็กทารกวัย 2 เดือนเสียชีวิตจากการติดเชื้อ
23 มี.ค. 2565

ผู้สื่อข่าวรายงานว่า ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 หรือ ศบค. เปิดเผยข้อมูลผู้ติดเชื้อรายใหม่ทั้งสิ้น 25,164 ราย และเสียชีวิต 80 ราย ทั้งนี้จังหวัดที่มีจำนวนผู้ติดเชื้อโควิดรายใหม่สูงสุด 10 อันดับแรก ได้แก่ กทม. 3,378 ราย, ชลบุรี 1,434 ราย, นครศรีธรรมราช 1,188 ราย, สมุทรปราการ 869 ราย, สมุทรสาคร 732 ราย, สงขลา 700 ราย, นนทบุรี 646 ราย, ฉะเชิงเทรา 605 ราย, ราชบุรี 575 ราย และบุรีรัมย์ 547 ราย ทั้งนี้ เป็นที่น่าสังเกตว่าในกลุ่ม 10 อันดับจังหวัด มี 9 จังหวัดที่พบผู้ติดเชื้อเพิ่มขึ้น มีเพียงจังหวัดสมุทรปราการที่ลดลงจากวานนี้
ขณะที่ผู้เสียชีวิต 80 ราย มาจาก 39 จังหวัด ได้แก่ กทม. 12 ราย, ปทุมธานี 5 ราย, ยะลา 4 ราย, เพชรบุรี เชียงใหม่ สุราษฎร์ธานี ชลบุรี ลพบุรี จังหวัดละ 3 ราย, สมุทรสาคร สมุทรปราการ ขอนแก่น มหาสาคาม หนองคาย พิจิตร ระนอง ภูเก็ต นครสวรรค์ สระบุรี ราชบุรี ปราจีนบุรี สระแก้ว จังหวัดละ 2 ราย และ นครปฐม สุรินทร์ บุรีรัมย์ หนองบัวลำภู อุดรธานี กาฬสินธุ์ สุโขทัย นครศรีธรรมราช ตรัง สงขลา นราธิวาส ปัตตานี นครนายก ตราด ชัยนาท สิงห์บุรี สุพรรณบุรี และอ่างทอง จังหวัดละ 1 ราย เป็นชาย 42 ราย หญิง 38 ราย อายุ 2 เดือน – 95 ปี โดยผู้เสียชีวิตส่วนใหญ่เป็นผู้สูงอายุและโรคประจำตัวรวม 93%